CELEX: C2006/190/22
Language: et
Date: 2006-08-12 00:00:00
Title: Kohtuasi C-269/06: 15. juunil 2006 esitatud hagi — Euroopa Ühenduste Komisjon versus Euroopa Liidu Asutuste Tõlkekeskus

12.8.2006   
            
            
               ET
            
            
               Euroopa Liidu Teataja
            
            
               C 190/13
            
         15. juunil 2006 esitatud hagi — Euroopa Ühenduste Komisjon versus Euroopa Liidu Asutuste Tõlkekeskus
   (Kohtuasi C-269/06)
   (2006/C 190/22)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: J.-F. Pasquier ja D. Martin)
   
      Kostja: Euroopa Liidu Asutuste Tõlkekeskus
   Hageja nõuded
   
               —
            
            
               Tühistada Euroopa Liidu Asutuste Tõlkekeskuse otsus mitte teha tööandja sissemakseid ühenduse pensioniskeemi;
            
         
               —
            
            
               mõista kohtukulud välja Euroopa Liidu Asutuste Tõlkekeskuselt.
            
         Väited ja peamised argumendid
   Uus Euroopa ühenduste ametnike personalieeskirjade artikli 83 a lõige 2 sätestab, et “asutused, kellele ei anta Euroopa Liidu eelarvest abi, tasuvad kõnealusesse eelarvesse kõik pensioniskeemi rahastamiseks vajalikud sissemaksed täies ulatuses”.
   Sellel alusel nõudis komisjon Euroopa Liidu Asutuste Tõlkekeskuselt summade, mis vastavad tööandja tehtava sissemakse osale ühenduse pensioniskeemi aastaks 2005 ja järgnevateks aastateks, maksmist eelarvesse.
   Euroopa Liidu Asutuste Tõlkekeskus siiski keeldus sellest, väites, et ta ei ole isemajandav asutus. Euroopa Liidu Asutuste Tõlkekeskuse arvates tuleb teda pidada rahalist toetust saavaks asutuseks. Komisjoni sõnul on kindel, et Euroopa Liidu Asutuste Tõlkekeskus ei ole saanud alates 1998. aastast Euroopa Liidu üldeelarvest ühtegi tegevustoetust, vaid üksnes tasu, mis vastab Euroopa Liidu Asutuste Tõlkekeskuse ülesannetele seoses institutsioonidevahelise koostööga tõlkimises.